OpenLLM-France/wikimedia huggingface dataset:
# Distribució normal envoltada

En la teoria de la probabilitat i l'estadística direccional, una distribució normal envoltada és una distribució de probabilitat envoltada que resulta de l'"embolicament" de la distribució normal al voltant del cercle unitari. Troba aplicació en la teoria del moviment brownià i és una solució a l'equació de calor per a condicions de contorn periòdiques. Està molt aproximada per la distribució de von Mises, que, a causa de la seva senzillesa matemàtica i tractabilitat, és la distribució més utilitzada en l'estadística direccional.

## Definició

La funció de densitat de probabilitat de la distribució normal envoltada és
$f_{WN}(\theta ;\mu ,\sigma )={\frac {1}{\sigma {\sqrt {2\pi }}}}\sum _{k=-\infty }^{\infty }\exp \left[{\frac {-(\theta -\mu +2\pi k)^{2}}{2\sigma ^{2}}}\right],$ on μ i σ són la mitjana i la desviació estàndard de la distribució sense embolcall, respectivament. Expressant la funció de densitat anterior en termes de la funció característica de la distribució normal es produeix:
$f_{WN}(\theta ;\mu ,\sigma )={\frac {1}{2\pi }}\sum _{n=-\infty }^{\infty }e^{-\sigma ^{2}n^{2}/2+in(\theta -\mu )}={\frac {1}{2\pi }}\vartheta \left({\frac {\theta -\mu }{2\pi }},{\frac {i\sigma ^{2}}{2\pi }}\right),$ on $\vartheta (\theta ,\tau )$ és la funció theta de Jacobi, donada per
$\vartheta (\theta ,\tau )=\sum _{n=-\infty }^{\infty }(w^{2})^{n}q^{n^{2}}{\text{ on }}w\equiv e^{i\pi \theta }$ i $q\equiv e^{i\pi \tau }.$ La distribució normal envoltada també es pot expressar en termes del producte triple de Jacobi:
$f_{WN}(\theta ;\mu ,\sigma )={\frac {1}{2\pi }}\prod _{n=1}^{\infty }(1-q^{n})(1+q^{n-1/2}z)(1+q^{n-1/2}/z).$$z=e^{i(\theta -\mu )}\,$ i $q=e^{-\sigma ^{2}}.$

## Referències

* ↑ Collett, D.; Lewis, T. «"Discriminating Between the Von Mises and Wrapped Normal Distributions"». Australian Journal of Statistics, 23, 1, 1981, pàg. 73–79. DOI: 10.1111/j.1467-842X.1981.tb00763.x.
* ↑ Mardia, Kantilal. Directional Statistics (en anglès). Wiley, 1999. ISBN 978-0-471-95333-3.
* ↑ Mardia, Kantilal. Directional Statistics (en anglès). Wiley, 1999. ISBN 978-0-471-95333-3.
* ↑ Whittaker, E. T.. A Course of Modern Analysis (en anglès). Book Jungle, 2009. ISBN 978-1-4385-2815-1.
# Volta al Japó

La Volta al Japó (ツアー・オブ・ジャパン, Tour of Japan) és una cursa ciclista per etapes que es disputa anualment al Japó des de 1996. La cursa forma part de l'UCI Asia Tour des de la creació dels Circuits Continentals UCI el 2005, en la categoria 2.2.
L'edició del 2011 es va haver de suspendre per culpa del terratrèmol i posterior tsunami que afectà el país l'11 de març.

## Palmarès

| Any | Vencedor | Segon | Tercer |
| 1996 | Jean Philippe Duracka | David Lefèvre | Daisuke Imanaka |
| 1997 | Bart Bowen | Ricardo Ferrari | Peter Rogers |
| 1998 | Frank McCormack | Jaroslav Bilek | Andreas Walzer |
| 1999 | Andrzej Sypytkowski | Denis Lunghi | Nick Gates |
| 2000 | Mauro Gianetti | Piotr Wadecki | René Haselbacher |
| 2001 | Pawel Niedzwiecki | Pietro Zucconi | Scott Davis |
| 2002 | Oleksandr Klymenko | Simone Mori | Bert Scheirlinckx |
| 2003 | no disputada |
| 2004 | Shinichi Fukushima | Roberto Lozano | Christian Heule |
| 2005 | Félix Cárdenas | Andrei Mizúrov | Matteo Carrara |
| 2006 | Volodímir Duma | John-Lee Augustyn | Andrei Mizúrov |
| 2007 | Francesco Masciarelli | Valentín Iglinski | Aleksandr Diatxenko |
| 2008 | Cameron Meyer | Jai Crawford | Vincenzo Garofalo |
| 2009 | Sergio Pardilla | Gong Hyo-suk | Dmitri Fofónov |
| 2010 | Cristiano Salerno | Andrei Mizúrov | Alexandr Shushemoin |
| 2011 | no disputada |
| 2012 | Fortunato Baliani | Julián Arredondo | Jaroslaw Dabrowski |
| 2013 | Fortunato Baliani | Julián Arredondo | Damien Monier |
| 2014 | Samad Poor Seiedi | Grega Bole | Ghader Mizbani |
| 2015 | Samad Poor Seiedi | Rahim Ememi | Hossein Askari |
| 2016 | Óscar Pujol | Marcos García | Samad Poor Seiedi |
| 2017 | Óscar Pujol | Nathan Earle | Hamid Pourhashemi |
| 2018 | Marcos García | Hermann Pernsteiner | Thomas Lebas |
| 2019 | Chris Harper | Benjamí Prades | José Vicente Toribio |
| 2020 | Suspesa per la pandèmia de coronavirus | Suspesa per la pandèmia de coronavirus | Suspesa per la pandèmia de coronavirus |
| 2021 | Nariyuki Masuda | Thomas Lebas | Masaki Yamamoto |
| 2022 | Nathan Earle | Benjamin Dyball | Thomas Lebas |
| 2023 | Nathan Earle | Benjamin Dyball | Atsushi Oka |
| 2024 | Giovanni Carboni | Merhawi Kudus | Benjamin Dyball |

## Referències

* ↑ Al juliol de 2005, Roberto Lozano va ser suspés per 2 anys i els resultats obtinguts a la Volta al Japó de 2004, per un positiu de hCG.

## Enllaços externs

* Web oficial (japonès) (anglès)
* Palmarès a memoire-du-cyclisme.eu
* Palmarès a sitiodeciclismo.net
# Carrer de la Jonquera (Figueres)

El Carrer de la Jonquera és un carrer del municipi de Figueres (Alt Empordà). El conjunt de la via està protegit com a bé cultural d'interès local.

## Descripció

S'observa homogeneïtat tipològica amb façanes compostes per eixos verticals de balcons amb emmarcaments, motlluracions i cornises corresponents a la renovació edificatòria de 1850-1930 sobre la meitat interior del raval de sortida cap a França des del casc. Pervivència sobre l'estructura parcel·lària original de les edificacions del raval anteriors a la pauta neoclàssica: composició de les obertures en eixos desiguals (majors i menors) balcons a la planta primera, i obertures verticals sense volats a la planta segona; ràfecs amb canal, remat de cobertes inclinades de teula a la crugia de façana.

## Referències

* ↑ «Carrer de la Jonquera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Dècada del 1020
## Esdeveniments

* Codificació de les lleis a Anglaterra (per part del rei Canut) i a Rússia
* Barcelona encunya la seva pròpia moneda. Amb els seus tallers, esdevindrà la capital de l'or europea de l'època
* Primers seguidors del catarisme cremats per heretgia
* 1024 - Guido d'Arezzo acaba el seu tractat sobre música
* 1027 - Toluges (Rosselló): Primera assemblea de la Pau i Treva de Déu, als comtats catalans, sota presidència de l'Abat Oliba
* 1027 - Comença el calendari tibetà
* Ibn Hazm compon El collaret de la coloma, un poema amorós platònic que renova la lírica
# Acme (esclava)

Acme va ser una esclava i donzella personal jueva al servei de l'emperadriu Lívia Drusil·la, esposa d'Octavi August.
Va estar involucrada en els nou anys de conflictes familiars del rei Herodes el Gran, influenciada pel fill d'aquest, Antípater, mentre residia a Roma. Acme va conspirar amb el fill del monarca induïda per regals i falses promeses, va falsificar cartes comprometedores de Salomé, germana d'Herodes, a la seva amant, l'emperadriu Lívia, que va remetre a Herodes a través d'Antífil, un amic d'Antípater a Egipte.
Acme va ser descoberta quan una de les seves cartes a Antípater va ser interceptada. L'objectiu de les cartes era fer creure Herodes que Salomé conspirava en contra seva escrivint a persones importants de Roma. En aquesta carta en concret, Acme es delatava informant a Antípater que havia preparat les cartes falsificades. Herodes va denunciar els fets a l'emperador August i, en conseqüència, Acme va ser assassinada l'any 5 aC. Després de la mort d'aquesta, August va permetre a Herodes decidir sobre el destí d'Antípater; en retornar a Judea, va executar el seu fill de forma immediata, cinc dies abans de la mort del mateix Herodes.

## Referències

* 1 2 3 4 Gottheil, Richard. «Acme» (en anglès). Jewish Encyclopedia, 1906. [Consulta: 18 gener 2021].
* 1 2 Lardner, Nathaniel. The Works of Nathaniel Lardner, D. D. (en anglès). Londres: William Ball, 1839, p. 360-361.
* ↑ Knoblet, Jerry. Herod the Great (en anglès). Lanham, Boulder, Nova York, Toronto i Oxford: University Press of America, 2005, p. 152.
# Maurici Guillem de Saxònia-Zeitz

Maurici Guillem de Saxònia-Zeitz. (en alemany Moritz Wilhelm von Sachsen-Zeitz) va néixer a Moritzburg (Alemanya) el 12 de març de 1664 i va morir a Weida el 15 de novembre de 1718. Era el fill gran del duc Maurici de Saxònia-Zeitz (1619-1681) i de la seva segona dona Maria Dorotea de Saxònia-Weimar (1641-1675).
El 4 de desembre de 1681 va succeir el seu pare com a duc de Saxònia-Zeitz, donat que els dos fills que aquest havia tingut amb la seva primera dona van morir molt joves. Inicialment de religió calvinista, el 1717 va convertir-se al luteranisme, i va traslladar la seu del seu govern a Weida. Més tard, va fixar la seva residència a Osterburg.
Va morir a Weida sense descendència masculina. I donat que els possibles hereus, el seu germà Cristià August i el seu cosí Maurici Adolf duc de Saxònia-Merseburg-Pegau-Neustadt, havien estat ordenats sacerdots, el domini de Zeitz va ser fusionat a l'Electorat de Saxònia.

## Matrimoni i fills

El 25 de juny de 1689 es va casar a Potsdam amb la princesa Maria Amàlia de Brandenburg-Schwedt (1670-1737), filla de l'Elector de Brandenburg Frederic Guillem (1620-1688) i de Sofia Dorotea de Schleswig-Holstein-Sonderburg-Glücksburg (1636-1689). El matrimoni va tenir cinc fills:
* Frederic Guillem (1690-1690)
* Dorotea (1691-1743), casada amb Guillem VIII de Hessen-Kassel (1682-1760).
* Carolina Amàlia (1693-1694)
* Sofia Carlota (1695-1696)
* Frederic August (1700-1710)

## Enllaços externs

* Johann Hübners ... Drey hundert und drey und dreyßig Genealogische Tabellen, Tab. 171 Arxivat 2014-08-26 a Wayback Machine.
* Jochen Vötsch, „Moritz Wilhelm, Herzog von Sachsen-Zeitz“, in: Sächsische Biografie, hrsg. vom Institut für Sächsische Geschichte und Volkskunde e.V., bearb. von Martina Schattkowsky, Online-Ausgabe: http://www.isgv.de/saebi (28 de setembre de 2008).
# Kolenovo

Kolenovo (en rus: Коленово) és un poble de l'óblast de Vladímir, a Rússia, segons el cens del 2010 tenia 26 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Jeong Da-bin

    En aquest nom coreà, el cognom és Jeong.
Jeong Da-bin (en coreà 정혜선) (Seül, 4 de març de 1980 – Seül, 10 de febrer del 2007) va ser una actriu sud-coreana.

## Biografia

Nascuda com a Jeong Hye-Seon, a Seül, Jung Da Bin va anar a l'Institut de Xiques Yongdok i a la Universitat Dongguk. Allí es va graduar en actuació dramàtica en dos anys. A Taiwan va guanyar popularitat fent papers de col·legiales, especialment gràcies a les seues minisèries Korean Wave. El primer paper important de Jung Da-bin va ser el 2000 per la pel·lícula Land of Ginkgo, en la qual compartia protagonisme amb Kim Yoon-jin.
En el 2004 protagonitzà la comèdia coreana He Was Cool, actuant de xica d'institut.

### Mort

El 2007, durant la seva estada a l'apartament del seu xicot a Seül, es va suïcidar penjant-se. Va ser descoberta pel seu propi xicot al bany, amb una tovallola embolicada al voltant del seu coll. Si bé sense cap nota aparent de suïcidi deixada enrere, una entrada al seu blog en línia poc abans de morir indicava que patia de depressió clínica. L'última entrada del diari Jung Da-bin deia el següent:
   "Tot és tan complicat. M'enfade per cap raó i se sent com si estiguera embogint. Fa tant de mal, com si em marejara viatjant. El cap em fa molt de mal i comence a plorar. M'estava convertint en una esclava del meu temperament. Pensava que m'estava perdent, perdent la meva identitat... Llavors, en aquell moment, com si hagués rebut un xoc elèctric, vaig trobar la pau. Déu va venir a mi amb amor. Em va fer comprendre la meva importància i em va donar coratge. Ell em va ajudar i em va dir que estaria bé. Estic bé."
Va ser trobada morta el matí del 10 de febrer del 2007, unes setmanes abans del seu aniversari dels 27 anys. La indústria de l'entreteniment de Corea se va estremir amb la notícia. Uns quants mitjans de comunicació coreans citaren la depressió com a raó de la mort.

## Filmografia

* The Legend of Gingko (2000)
* This Good Fellow (2003)
* He Was Cool (2004, 그 놈은 멋있었다)
Televisió
* New Non Stop (2002, 26 episodis)
* Trio (삼총사) (2002, 17 episodis)
* The Full Sun (2003)
* Non Stop 3 (2003, 303 episodis)
* Attic cat (옥탑방 고양이) (2003, 16 episodis)
* My 19 Year Old Sister-in-Law (형수님은 열아홉) (2004, 16 episodis)
* Typhoon in that Summer (그 여름의 태풍) (2005, 30 episodis)
Videos musicals
* Sarang Ahn Hae (I don't love you) vídeo musical de Baek Jiyoung (2007)

## Premis

* Millor actriu - Sitcom at MBC Awards (2002)
* Millor actor nou a MBC Awards (2003)
* Premi a Nova Estrella als Premis SBS (2004)

## Vegeu també

* Choi Jin-sil

## Referències

* ↑ «Actress Jeong Da-bin found dead in suspected suicide». The Hankyoreh, 10 febrer [2007]. [Consulta: 16 juny 2009].

## Enllaços externs

* Web oficial Arxivat 2006-01-14 a Wayback Machine.
# Can Perarnau (Riells i Viabrea)

Can Perarnau és una masia de Riells i Viabrea (Selva) inclosa a l'Inventari del Patrimoni Arquitectònic de Catalunya.

## Descripció

Està situat a 490 m d'altitud i a poc més d'1 km de l'església de Sant Martí de Riells. Tot i que la construcció original era del segle xv, l'edifici actual correspon al segle xvii.
L'edifici principal consta de planta baixa i dos pisos superiors amb vessants a façana i cornisa catalana de tres filades de teules. El portal és d'arc de mig punt amb grans dovelles. Algunes de les finestres són quadrangular amb llinda monolítica i ampit motllurat. A l'altura del primer pis hi ha una antiga obertura cegada. La resta d'obertures són simples.
A l'interior, que es troba en estat ruïnós, s'observen les reformes realitzades al llarg del segle XX amb un paviment de rajoles hidràuliques i una llar de foc de rajol. Els sostres són d'embigat de fusta.
Al costat dret i a la part posterior hi ha diversos cossos adossats que corresponen a l'habitatge dels masovers i a les dependències de servei (les corts, el graner, etc.) on cal destacar una columna de grans dimensions que sustenta un dels porxos.

## Història

Era el centre d'una de les propietats més importants de Riells. L'any 1497 en el Turó de Morou consta un empriu que es repartia entre cinc propietaris i un d'ells era la casa forta de can Pere Arnau.
L'any 1854 els corrals de Perarnau encara estaven subjectes al pagament d'un cens al Duc de Medinacelli.
Aquesta masia ha estat habitada fins als anys 70 del segle XX i actualment es troba abandonada i en procés d'enrunament.

## Referències

* 1 2 3 4 5 6 7 8 «Can Perarnau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# El pistoler de Cheyenne

El pistoler de Cheyenne (original: Heller in Pink Tights) és una pel·lícula estatunidenca dirigida per George Cukor, estrenada el 1960 i doblada al català.

## Argument

Thomas Healy té un petit grup teatral, entre els quals hi ha l'Angela Rossini i Della Southby. Aquests saltimbanquis recorren les comarques del Far-West, perseguits pels creditors i els homes de la llei. Durant aquestes gires, Angela retroba el seu antic amant Clint Mabry, cercat per a diversos homicidis, amb sentiment de Thomas que estima la seva vedet en secret i que intenta retenir-la en la seva companyia...

## Repartiment

* Anthony Quinn: Thomas Healy
* Sophia Loren: Angela Rossini
* Steve Forrest: Clint Mabry
* Margaret O'Brien: Della Southby
* Eileen Heckart: Mrs Lorna Hathaway
* Ramon Novarro: De Leon
* Edmund Lowe: Manfred 'Doc' Montague
* George Mathews: Sam Pierce
* Edward Binns: Xèrif Ed McClain
* Warren Wade: Hodges
* Frank Silvera: Santis

## Crítica

L'únic western que va dirigir George Cukor va ser l'adaptació d'una novel·la de Louis L'Amour, un dels més prolífics cultivadors del gènere. De fet, també podria ser considerat com un musical, ja que va reduir al mínim els elements d'acció i violència per desenvolupar les peripècies d'una tropa de varietats en el vell Oest. El resultat és tan estrany com agradable.

## Referències

* ↑ El pistoler de Cheyenne
* ↑ «Heller in Pink Tights». The New York Times.
* ↑ Fotogramas. El pistoler de Cheyenne (en castellà). Fotogramas.
# Oleguer (nom)

Oleguer és un nom propi masculí d'origen germànic que vol dir "el que domina amb la seva força i la seva llança". El dia del seu santoral (Sant Oleguer) és el 6 de març.

## Oleguer en diferents llengües

* Llatí: Ollegarius, Oligarius
* Alemany: Oleguer (Heiliger)
* Castellà: Olegario (hi ha també forma femenina: Olegaria)
* Anglès: Olegarius
* Polonès: Olegariusz

## Onomàstica

* Oleguer de Barcelona, bisbe de Barcelona i arquebisbe de Tarragona
* Oleguer Junyent i Sans, pintor i escenògraf
* Oleguer Miró i Borràs, metge
* Oleguer Presas i Renom, futbolista
* Oleguer Sarsanedas i Picas, periodista i escriptor
Viccionari
# Maurici Carrió i Serracanta

Maurici Carrió i Serracanta (Manresa, Bages, 17 de febrer del 1779 - Manresa, 2 de juny del 1859) va ser un guerriller antinapoleònic que va arribar al grau de tinent coronel, símbol dels patriotes manresans combatents en la Guerra del Francès.
Va començar la seva carrera militar molt jove i amb només quinze anys ja va lluitar a la Guerra Gran amb una companyia del Sometent, on hi tocava el timbal. És en aquesta època que participa en la batalla de Colldejou.
Més endavant, durant la Guerra del Francès, el 1808 participa en la Crema del Paper Segellat napoleònic a Manresa i en la batalla del Bruc del 6 al 14 de juny del mateix any, unint forces amb Antoni Franch i Estalella, comandant del sometent igualadí. La Junta Suprema de Catalunya el nomena capità i lluita en els combats de Moià a les ordres del baró d'Eroles. El 1820 es rebel·là contra el govern constitucional i, perseguit, es posà a les ordres de la Regència d'Urgell, que l'ascendí a tinent coronel.
L'any 1826 es retira, però intervingué en activitats carlines. Així, el 1827, participa en la Guerra dels Malcontents que sorgeix dels que consideren massa suau la repressió política de Ferran VII, i el 1834 fou empresonat.
En ésser indultat, es dedica a la seva professió d'agrimensor i a escriure. El 1859 escriu Relación, sobre els fets del Bruc, que contribuí a convertir-los en llegenda.
El 1905, l'Ajuntament de Manresa el va nomenar manresà il·lustre i va col·locar el seu retrat en aquesta galeria.
També se li dedicà un carrer de la ciutat.

## Referències

* ↑ «Maurici Carrió i Serracanta». Gran Enciclopèdia Catalana. Barcelona: Grup Enciclopèdia Catalana.
# Jeong Yeon-shik

Jeong Yeon-shik (nascut el 6 d'agost de 1967) és un director de cinema, guionista i autor de dibuixos animats web de Corea del Sud. Jeong va treballar com a director de publicitat i il·lustrador abans de fer-se conegut pels seus dibuixos animats web Moonlight Shoes i The 5ive Hearts. El seu debut com a director, el thriller The Five (2013), es basa en el seu webtoon The 5ive Hearts, fent ell va ser el primer webtoonista convertit en director de cinema a Corea.

## Filmografia

* The Five (2013) - director, guionista, història original

## Webtoon

* Moonlight Shoes
* The 5ive Hearts

## Referències

* ↑ «JEONG Yeon-shik». Korean Film Biz Zone. [Consulta: 7 novembre 2015].
* ↑ Tae, Sang-joon. «JEONG Yeon-shik, Director of THE FIVES: Web Cartoonist Debuts Behind the Camera». Korean Film Biz Zone, 25-11-2013. [Consulta: 7 novembre 2015].
* ↑ Yim, Seung-hye. «Director takes new route to bring Fives to film». Korea JoongAng Daily, 6 December 2013. [Consulta: 7 novembre 2015].

## Enllaços externs

* Jeong Yeon-shik al Korean Movie Database
* Jeong Yeon-shik a HanCinema
# Ussinguita

La ussinguita és un mineral de la classe dels fil·losilicats. Va ser descoberta l'any 1914 a Narsaq (Groenlàndia), sent nomenada així en honor de Niels Viggo Ussing, professor de mineralogia danès.

## Característiques químiques

És un alumino-silicat hidroxilat de sodi, antigament considerat tectosilicat però que estudis cristal·logràfics més recents mostren estructura de fil·losilicat.
A més dels elements de la seva fórmula, sol portar com a impureses: calci, potassi, clor, aigua i sofre.

## Formació i jaciments

És un mineral que es forma com a secundari en pegmatites associades a sienita amb Sodalita. També s'ha trobat en xenòlits amb sodalita en un complex gabre-sienita alcalí intrusiu.
Es pot distingir de la sodalita per l'absència de fluorescència.
Sol trobar-se associat a altres minerals com: microclina, natrolita, egirina, albita, sodalita, vil·liaumita, lovozerita, eudialita, lueshita, griceita o natrofosfat.

## Referències

* ↑ «Ussingite» (en anglès). Mindat. [Consulta: 7 novembre 2015].
* ↑ Boggild, O.B., 1915. "Ussingit, ein neues Mineral von Kangerdluarsuk [sic]". Zeits. Krist., 54, 120-126.
* ↑ Boggild, O.B., 1915.
* ↑ Rossi, G., V. Tazzoli y L. Ungaretti, 1974.
* Ussingite, mindat.org.
* Ussingite, webmineral.com.
* Manual de ussinguita, Mineral Data Publishing.
# Xavier Garriga i Jové

Xavier Garriga i Jové (Barcelona, 24 de maig de 1939) és un empresari i polític català. Fill de Xavier Garriga i Carbonell.

## Trajectòria política

És llicenciat en filosofia i lletres (especialitat filologia anglesa) i ha treballat com a gerent d'empreses editorials, com Editorial Carroggio. També ha ocupat càrrecs directius al Gremi d'Editors de Barcelona.
Durant la transició espanyola fou secretari de la Unió Liberal a Catalunya i vocal de la junta directiva del Club Liberal de Barcelona presidit per Francesc Marhuenda Garcia. Després formà coalició amb Aliança Popular i fou elegit diputat per la circumscripció de Barcelona a les eleccions al Parlament de Catalunya de 1984. Durant el seu mandat ha estat membre de la Comissió de Política Cultural, de la Comissió de Control Parlamentària d'Actuació de la Corporació Catalana de Ràdio i Televisió i de les Empreses Filials i portaveu segon del Grup Mixt.

## Referències

* ↑ Diputats del Parlament de Catalunya en la II Legislatura p. 70

## Enllaços externs

* Perfil de candidat a La Vanguardia, 2 de maig de 1984
# Can Pere Antoni

Can Pere Antoni es un barri del districte de Platja de Palma de la ciutat de Palma. Segons la delimitació oficial de l'ajuntament, limita al nord amb el barris de Nou Llevant, a l'est amb el Molinar i a l'oest, amb el barri de Foners. Està delimitat per l'Autopista de Llevant, el Passeig del Portitxol. La platja homònima, comprèn el litoral d'aquest barri i part del de Foners i n'és la més propera al centre de Palma.
El 2018 tenia 208 habitants.

## Referències

* ↑ «Districtes i barris de Palma». Arxivat de l'original el 2017-02-13. [Consulta: 24 agost 2019].
* ↑ «Gestió de la Diversitat Cultural de Palma». Arxivat de l'original el 2019-08-07. [Consulta: 24 agost 2019].